Z A P I S N I K
4. sjednice Vijeća Mjesnog odbora August Šenoa održane 25. rujna 2025. 
Zagreb, Ulica Pavla Hatza 8 s početkom u 18,00 sati

Nazočni članovi Vijeća:
Robert Borenić, Dubravka Golubić Krpan i Dragica Vratarić.

Odsutni članovi Vijeća :
Milivoj Magerl i Bartol Borenić.

Ostali nazočni:
Melita Žunić Zvizdić, Marija Polčić

Predsjedava gospodin Robert Borenić, predsjednik Vijeća.

Zapisnik vodi: Robert Borenić


Predsjednik konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Predsjednik Vijeća daje zapisnik 3. sjednice na verifikaciju.
Vijeće prihvaća tekst Zapisnika 3. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Prijedlog zaključka o prestanku mandata članu Vijeća Milivoju Magerlu i verifikaciji mandata zamjenici člana Meliti Žunić Zvizdić

	2. 
	Pitanja, prijedlozi i obavijesti




Ad1. Prijedlog zaključka o prestanku mandata članu Vijeća Milivoju Magerlu i verifikaciji mandata zamjenici člana Meliti Žunić Zvizdić

Uvodno obrazloženje iznosi Predsjednik Vijeća.

Gospođa Melita Žunić Zvizdić polaže prisegu, koju vlastoručno potpisuje.
(Potpisana prisega prilaže se ovom zapisniku i njezin je sastavni dio)

Vijeće jednoglasno donosi

Zaključak o prestanku mandata članu Vijeća Milivoju Magerlu i verifikaciji mandata zamjenici člana Meliti Žunić Zvizdić
(Zaključak se prilaže ovom zapisniku i njegov je sastavni dio.)




Ad2. Pitanja, prijedlozi i obavijesti



	Član Vijeća
	Kratak sadržaj pitanja ili prijedloga


	Robert Borenić

	Pod ovom točkom Vijeće je saslušalo izlaganje gospođe Marije Polčić iz Mrazovićeve ulice u kojem je iznijela sljedeće pritužbe:
· pritužbu zbog neinformiranja građana o početku radova na ugradnji podzemnih spremnika za otpad u Mrazovićevoj ulici koji su započeli 1. rujna 2025.
· pritužbu zbog nenajavljenog potpunog zatvaranja automobilskog prometa kroz Mrazovićevu ulicu u vrijeme trajanja radova na spremnicima
· pritužbu zbog navodnog suženja sjevernog nogostupa u Mrazovićevoj ulici nastalog kao posljedica ugradnje spremnika
· pritužbu na ponašanje pojedinih djelatnika Čistoće s kojima je gđa. Polčić komunicirala po gore navedenim pitanjima
· nezadovoljstvo prelaskom na blokovsko parkiranje.


Po izlaganju gđe. Polčić, članovi vijeća održali su kraću raspravu koja nije rezultirala nikakvim zaključkom.





Sjednica je završila u 18.50.

KLASA: 024-08/25-003/1709
URBROJ: 251-13-11-4/005-25-1
Zagreb, 25. rujna 2025.

Zapisnik vodio:
Robert Borenić

Predsjednik
Vijeća Mjesnog odbora August Šenoa

Robert Borenić













Na temelju članka 7. Poslovnika o radu Vijeća Mjesnog odbora „August Šenoa“, Vijeće Mjesnog odbora  „August Šenoa“, na  4. sjednici, 25. rujna 2025., donijelo je



Z A K L J U Č A K
o prestanku mandata članu Vijeća Milivoju Magerlu i 
verifikaciji mandata zamjenici člana Meliti Žunić Zvizdić



1. Dana 13. kolovoza 2025., zbog smrti prestaje mandat članu Vijeća Milivoju Magerlu.

2. Verificira se mandat Meliti Žunić Zvizdić, zamjenici Milivoja Magerla.

3. Ovaj će zaključak biti objavljen na oglasnoj ploči u sjedištu Mjesnog odbora.



KLASA: 024-06/25-003/1709
[bookmark: _GoBack]URBROJ: 251-13-11-4/005-25-3
Zagreb, 25. rujna 2025.




Predsjednik
Vijeća Mjesnog odbora August Šenoa

Robert Borenić

